OBAVJEŠTENJE O REALIZACIJI AKREDITOVANOG PROGRAMA OBUKE:

**Unaprjeđenje znanja i vještina stručnih radnika/ca u radu sa potencijalnim korisnicima/ama i korisnicima/ama usluge podrška za život u zajednici-svratište**

Obavještavamo vas da će se **11. i 12. septembra 2025. godine** u Zavodu za socijalnu i dječju zaštitu, Podljubović bb, organizovati obuka po akreditovanom programu NVO Juventas-a na temu: **Unaprjeđenje znanja i vještina stručnih radnika/ca u radu sa potencijalnim korisnicima/ama i korisnicima/ama usluge podrške za život u zajednici-svratište.**

Obuka je namijenjena stručnim radnicima/ama i stručnim saradnicima/ama u centrima za socijalni rad i kod pružaoca usluga koji pružaju direktnu podršku potencijalnim korisnicima/ama i korisnicima/ama usluge podrške za život u zajednici – svratište.

Opšti cilj programa obuke je osnaživanje i unaprjeđenje znanja i vještina stručnih radnika/ca i stručnih saradnika/ca u radu sa potencijalnim korisnicima/ama i korisnicima/ama usluge podrška za život u zajednici - svratište.

Realizatorke obuke su **Dragana Pešić** (Načelnica Odjeljenja za razvoj i stručnu podršku, Zavod za socijalnu dječiju zastitu) i **Marija Radović** (Direktorica programa direktne podrške, NVO Juventas). Realizatorke programa su socijalne radnice i porodično sistemske psihoterapeutkinje sa dugogodišnjim iskustvom u direktnom radu sa korisnicima sistema socijalne i dječje zaštite.

Program obuke je akreditovan rješenjem Zavoda za socijalnu i dječju zaštitu broj 03-15/1 od 01.11.2021.godine. Učešće na obuci je besplatno. **Svi učesnici će dobiti sertifikat o uspješno završenom programu obuke.**

**Zainteresovani se mogu prijaviti putem e-maila:** **crnagorazavod@gmail.com** **sa navođenjem naziva obuke u predmetu maila.**